Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Românca nu i-a dat nicio șansă belgiencei Elise Mertens. Ca și în meciul direct din turul secund de la Madrid, liderul ierarhiei mondiale a defilat și a controlat disputa de la un capăt la altul. Simona a pierdut doar două game-uri în primul set. În actul secund și-a dominat chiar și mai clar adversara aflată pe locul 16 WTA. Finalistă a ultimei ediţii, Halep s-a impus cu 6-1 şi continuă în competiţia cu premii totale de peste 20 de milioane de dolari. În sferturi va juca împotriva învingătoarei duelului Caroline Garcia - Angelique Kerber.

Halep a avut un as în acest meci, a comis o dublă greşeală, a avut procentaje remarcabile la punctele reuşite cu ambele servicii (63% la primul, 70% la al doilea), a adunat 16 winners şi a comis 13 erori neforţate. Mertens a reuşit un as, a comis 4 duble greşeli, procentajele sale la serviciu fiind mai mult decât modeste (48% la primul, 28% la al doilea), a reuşit 13 mingi direct câştigătoare şi a contabilizat 22 de erori neprovocate.

LIVE TEXT HALEP - MERTENS, ROLAND GARROS

UPDATE 13:07: HALEP - MERTENS 6-2, 6-1. BREAK, SET și MECI SIMONA HALEP! Jucătoarea noastră s-a calificat în sferturile de finală de la Roland Garros după o prestație de excepție. Halep a avut nevoie de mai puțin de o oră pentru a încheia conturile cu Elise Mertens.

UPDATE 13:04: HALEP - MERTENS 6-2, 5-1. Break Mertens! Primul game câștigat de belgiancă în acest set vine pe serviciul Simonei. În acest game a 16-a jucătoare a lumii a avut primele mingi de break din meciul cu Halep

UPDATE 13:00: HALEP - MERTENS 6-2, 5-0. BREAK ALB SIMONA! Liderul WTA este de neoprit în acest act secund. Simona a reușit al doilea break alb la rând și va servi pentru accederea în sferturile de finală de la Roland Garros

UPDATE 12:58: HALEP - MERTENS 6-2, 4-0. Belgianca a dat semne că ar putea reveni și a condus cu 30-0 în acest game, dar Simona a revenit și a câștigat 4 puncte la rând și implicit game-ul

UPDATE 12:54: HALEP - MERTENS 6-2, 3-0. BREAK ALB SIMONA! Meciul pare în acest moment un antrenament cu public pentru Simona Halep care se îndreaptă către sferturile de finală de la Roland Garros

UPDATE 12:51: HALEP - MERTENS 6-2, 2-0. Simona și-a consolidat break-ul reușit în game-ul precedent și continuă să conducă ostilitățile pe Centralul de la Roland Garros

UPDATE 12:48: HALEP - MERTENS 6-2, 1-0. BREAK SIMONA! Halep începe excelent setul secund, unul în care a fost aproape de un break alb. Mertens a reușit până la urmă să ia un punct

# Statistica primului set, unul care a durat 37 de minute și în care Simona a câștigat 36 de puncte și a reușit un as

UPDATE 12:44: HALEP - MERTENS 6-2. GAME ȘI SET SIMONA! Liderul WTA a avut nevoie de mai puțin de 40 de minute pentru a închide primul act, unul în care a reușit două break-uri și în care nu i-a oferit belgienicei nicio șansă să câștige pe serviciul ei

UPDATE 12:40: HALEP - MERTENS 5-2. BREAK SIMONA! Jucătoarea noastră a găsit răspunsul pentru mingile înalte ale belgiencei și reușește să câștige din nou pe serviciul adversarei, fructificând chiar prima minge de break. Simona va servi pentru set

UPDATE 12:35: HALEP - MERTENS 4-2. Primul serviciul funcționează în continuare foarte bine pentru Simona, care dă senzația că în acest moment controlează partida

UPDATE 12:30: HALEP - MERTENS 3-2. Belgianca reușește să-și facă serviciul, dar Simona se află în continuare la conducere

UPDATE 12:26: HALEP - MERTENS 3-1. Simona reușește să-și consolideze break-ul și se distanțează la două game-uri. Jucătoarea noastră a comis și o dublă greșeală în acest game 4

UPDATE 12:22: HALEP - MERTENS 2-1. BREAK SIMONA! Jucătoarea noastră izbutește să câștige pe serviciul adversarei după un game extrem de lung. Halep a concretizat a treia minge de break avută. Mertens a comis două duble greșeli în acest game

UPDATE 12:12: HALEP - MERTENS 1-1. Liderul WTA egalează situația, cu un game alb, în care primul serviciu a funcționat excelent

UPDATE 12:10: HALEP - MERTENS 0-1. Belgianca și-a făcut fără probleme serviciul într-un game în care Simona a câștigat un singur punct

UPDATE 12:08: A început meciul dintre Simona Halep și Elise Mertens. Duelul a debutat cu jucătoarea belgiancă la serviciu

UPDATE: Partida dintre Simona Halep și Elise Mertens va începe în câteva minute

HALEP ROLAND GARROS. Organizatorii de la Roland Garros au anunțat ora la care va începe duelul dintre Simona Halep și belgianca Elise Mertens. Liderul WTA și jucătoarea aflată pe locul 16 în clasamentul mondial se vor întâlni luni, începând cu ora 12:00.

Dacă la precedentul meci, cel cu germanca Andreea Petkovic, Simona a fost trimisă tocmai pe terenul 18, duelul cu Mertens va avea loc pe Philippe Chatrier. Duelul dintre Halep și Mertens va fi primul al zilei de pe Arena Centrală de la Paris. Tot acolo sunt programate alte trei dueluri: Rafael Nadal - Maximilian Marterer, Serena Williams - Maria Sharapova și Marin Cilic - Fabio Fognini.

LIVE TEXT HALEP - MERTENS, ROLAND GARROS

Simona Halep și Elise Mertens se vor întâlni pentru a doua oară. Prima confruntare a avut loc tot pe zgură, la Madrid, acolo unde jucătoarea noastră a obținut o victorie lejeră. Halep s-a impus în turul doi în fața belgiencei, în două seturi, 6-0, 6-3. Trebuie însă menționat că Mertens a acuzat atunci probleme de sănătate și a fost foarte aproape chiar să nu intre pe teren.

Mertens a trecut în turul 3 de Daria Gavrilova (24 WTA), după un 6-3, 6-1 categoric, după numai 62 de minute de joc, în timp ce Simona Halep a învins-o pe Andreea Petkovic tot în două seturi, 7-5, 6-0.

Simona vine după un meci foarte bun făcut în fața lui Petkovic, pe care l-a încheiat în o oră și 28 de minute. Halep a avut un singur as, a făcut 4 duble greşeli, 19 winners, 18 erori neforţate, în timp ce Petkovic a făcut 4 duble greşeli, 17 winners, 28 greşeli neprovocate.

LIVE TEXT HALEP - MERTENS, ROLAND GARROS

Înainte de startul optimilor de finală, acolo unde Mihaela Buzărnescu a fost deja învinsă de Madison Keys, Simona Halep era considerată de casele de pariuri principala favorită la câștigarea turneului de pe zgura franceză.

Cotele la Roland Garros, înainte de optimi

Halep - 3

Muguruza - 4

Sharapova - 10

Wozniacki - 10

Kasatkina - 12

Kontaveit - 16

Kerber - 16

Keys - 16

LIVE TEXT HALEP - MERTENS, ROLAND GARROS

Sub privire managerului Virginia Ruzici şi ale mamei sale, Tania Halep, românca Simona Halep a făcut astăzi un antrenament intens alături de antrenorul său, Darren Cahill. Dacă numărul 1 mondial a părut foarte concentrată la ceea ce face şi a încercat să dea maximum, australianul a încercat să destindă atmosfera. A fost tot timpul cu zâmbetul pe buze, a făcut glume şi a lăudat-o pe Simona de câte ori a avut ocazia.Unul dintre exerciţiile pe care Simona a fost pusă să îl execute a fost lovirea unor recipiente aşezate pe colturile terenului.

LIVE TEXT HALEP - MERTENS, ROLAND GARROS

În 2017, Simona Halep a ajuns până în finală la French Open, meci pe care l-a pierdut în faţa letonei Jelena Ostapenko, scor 6-4, 4-6, 3-6. Ea a fost finalistă şi în 2014.

De partea cealaltă, Mertens a fost eliminată la ediția precedentă în turul trei. Belgianca a fost învisă de Venus Williams în două seturi, 6-3, 6-1. Pentru Mertens, calificarea în optimile de finală este cea mai bună performanță pe zgura de la Paris.

Simona Halep și Mertens şi-au asigurat câte un cec de 222.000 de euro şi 240 de puncte WTA pentru prezența în optimile de finală de la Roland Garros.

Etichete:

,

,

,

,

,

,

,

,

,

,